Diari Oficial de la Generalitat Valenciana


Sumari del DOGV 9487, del 12-12-2022 (2022/11553)

RESOLUCIÓ de 2 de desembre de 2022, de la Direcció General d'Habitatge i Regeneració Urbana, de la convocatòria per a la concessió de les ajudes del Programa d'ajuda a les actuacions de rehabilitació en barri del Pla de recuperació, transformació i resiliència 2021-2026, convocades mitjançant la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica. Primera resolució parcial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11454


Data del document
:   02-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 2 de desembre de 2022, de la Direcció General d'Habitatge i Regeneració Urbana, de la convocatòria per a la concessió de les ajudes del Programa d'ajuda a les actuacions de rehabilitació en barri del Pla de recuperació, transformació i resiliència 2021-2026, convocades mitjançant la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica. Primera resolució parcial. [2022/11683]  
  
Vistes les sol·licituds presentades, resulten els següents  
  
Antecedents de fet  
Primer. Mitjançant la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, es van convocar les subvencions del Programa d'ajuda a les actuacions de rehabilitació en barri del Pla de recuperació, transformació i resiliència 2021-2026, per a l'exercici 2022. Aquestes ajudes es regeixen per les bases reguladores establides en l'apartat primer de la resolució esmentada.  
  
Segon. D'acord amb el que s'estableix en l'apartat segon, punt 3, de la Resolució de 8 d'abril de 2022, per la qual es convoquen les ajudes per a l'exercici 2022, el termini per a presentar les sol·licituds es va iniciar el dia 9 de maig i va finalitzar el dia 20 de juny de 2022.  
  
Tercer. Les sol·licituds presentades ascendeixen a trenta-una, i són les que es recullen en el quadre següent:  
  
Ajuntament ERRP  
1. Morella Recinte emmurallat de Morella  
2. Petrer Carrer Galícia i adjacents  
3. Sagunt Entorn residencial Baladre I  
4. Picassent Mare de Déu de Vallivana i T. del Carmen  
5. Alacant Mare de Déu del Remei  
6. Rafelbunyol ERRP Barri de Sant Pere  
7. Sant Joan d'Alacant ERRP Barris Niça i Navarregui  
8. La Vall d'Uixó Sant Antoni  
9. Elx Barri Porfirio Pascual  
10. Picanya C/ València i Av. Sta. Ma. del Puig  
11. València Mare de Déu dels Desemparats  
12. Burjassot Barri Pintor Goya  
13. Aspe C/ Azorín i c/ Santander, núm. 2  
14. Altea Eixamples d'Altea  
15. València Polígon de Campanar (Tendetes)  
16. Alberic ERRP La Muntanyeta  
17. València Mare de Déu dels Desemparats  
18. Gandia Zones vulnerables Ferroviaris  
19. València Polígon de Campanar (Tendetes)  
20. Gandia Zones vulnerables Ferroviaris  
21. Oliva Zona Institut Vell  
22. Torrevieja Colònia San Esteban i Torresal  
23. Almassora Boqueres  
24. L'Ènova C/ Major  
25. Aspe Carrer Kennedy i Juan de Austria  
26. Mislata Barri del Quint i Nou  
27. Castelló de la Plana 25 de Novembre- Cernuda i Velasco  
28. Castelló de la Plana Sequiol-Grau  
29. Mislata Barri del Quint i Nou, Fase 2  
30. Alcoi Sagrat Cor- Font Dolça  
31. Alcoi Sagrat Cor- Font Dolça 2  
  
  
Quart. De conformitat amb el que es disposa en la base onzena de l'esmentada Resolució de 8 d'abril de 2022, que regula la tramitació i resolució del procediment, revisada la documentació aportada, s'ha publicat en data 18 de juliol de 2022 en el portal de www.gva.es el llistat amb les sol·licituds presentades, que tenen totes documentació que falta per aportar o esmenar; es va concedir un termini de deu dies hàbils per a, si escau, completar o esmenar la sol·licitud i aportar la documentació necessària, termini que finalitzava l'1 d'agost de 2022.  
  
  
Cinqué. En el termini concedit, tots els sol·licitants han presentant documentació atés el requeriment indicat.  
La documentació aportada es considera suficient; poden ser baremades totes les sol·licituds presentades atés que s'han esmenat les objeccions indicades, si bé haurà de tindre's en compte l'indicat a continuació:  
  
1. Analitzada la documentació presentada pels ajuntaments de Morella, Alacant, Sant Joan d'Alacant, Burjassot, València, Gandia, Torrevieja i Alcoi, s'indica que entre les objeccions reflectides es trobava la que assenyalava que el nombre d'habitatges amb acord de la comunitat de propietaris inclòs en la fitxa presentada no coincidia amb les dades relatives als acords remesos pel sol·licitant.  
Per tant, atés que aquesta objecció no era un requisit propi del moment de la sol·licitud, sinó un apartat puntuable, s'entén que l'expedient pot passar a baremació, si bé únicament es tindran en compte els acords degudament acreditats.  
2. Analitzada la documentació presentada pels ajuntaments de Morella, Sagunt, Rafelbunyol, Sant Joan d'Alacant, València, Gandia, Oliva i Castelló de la Plana, s'indica que entre les objeccions reflectides es trobava la que assenyalava que el nombre d'habitatges amb informes d'avaluació de l'edifici (IEEV.CV) i amb certificats d'eficiència energètica (CEE), inclosos en la fitxa presentada no coincidia amb les dades relatives als registres oficials dels mateixos remesos pel sol·licitant.  
  
Per tant, atés que aquesta objecció no era un requisit propi del moment de la sol·licitud, sinó un apartat puntuable, s'entén que l'expedient pot passar a baremació, si bé únicament es tindran en compte els edificis amb IEEV.CV i CEE degudament acreditats amb un correcte registre.  
3. Analitzada la documentació presentada per l'Ajuntament de Castelló de la Plana, entre les objeccions reflectides es trobava la que assenyalava que no s'havia inclòs correctament l'apartat «C.26 Major cofinançament municipal» correctament.  
Sobre aquest tema, l'Ajuntament va presentar una nova fitxa que presentava percentatges diferents de cofinançament municipal (17 % en fitxa 1, 15 % en fitxa 4).  
Per això, s'ha procedit a corregir d'ofici el percentatge de cofinançament, considerant el 15 %, i s'entén que l'expedient podria passar a la baremació.  
4. Analitzada la documentació aportada pels sol·licitants, tant en el moment inicial de presentació com en el termini d'esmena d'objeccions, i en coherència amb el que s'estableix en la notificació d'objeccions de data 18 de juliol de 2022 de la present convocatòria, segons la qual:  
  
«Es recorda que en cas d'actualització o discrepància entre aquests documents o en les dades introduïdes en l'aplicació de sol·licitud de l'ajuda, prevaldrà el que es disposa en l'última versió de les fitxes resum presentada.»  
S'ha procedit a corregir d'ofici les dades o imports que no coincideixen amb l'última versió de les fitxes resum presentades en l'aplicació informàtica que els recollia.  
5. Analitzada la documentació presentada pels ajuntaments de Petrer, Burjassot i Altea, s'ha observat que en l'última fitxa presentada se'ls va adjudicar l'increment d'ajuda per retirada d'amiant en alguns dels seus edificis, quan no hauria d'haver-se calculat així per a no arribar a superar el cost subvencionable entre els imports cofinançats pel ministeri, la Generalitat i el mateix ajuntament.  
Per això, es procedeix a corregir aquestes fitxes d'ofici, a fi que es realitze el càlcul correctament, la qual cosa suposa una minoració de l'ajuda corresponent a la retirada d'amiant de 15.500 - en l'expedient 2 (Petrer), de 12.600 - en l'expedient 12 (Burjassot), i de 71.000 - en l'expedient 14 (Altea).  
  
Sisé. Reunit, amb data 28 d'octubre de 2022, l'òrgan col·legiat integrat pel subdirector general d'Habitatge i Regeneració Urbana; la subdirectora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, el cap del Servei de Regeneració Urbana; la cap del Servei d'Habitatge Públic; els caps dels Serveis Territorials d'Habitatge i Arquitectura Bioclimàtica d'Alacant, Castelló i València; segons el que es preveu en la base tretzena de la Resolució de 8 d'abril de 2022, que regula la tramitació i resolució del procediment, a fi d'avaluar les sol·licituds presentades, alçant-se la pertinent acta de l'esmentada reunió.  
  
  
Seté. En l'apartat segon de la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, s'estableix que la quantia màxima de les ajudes a concedir en la convocatòria que ens ocupa serà inicialment de 10.049.807,00 euros, corresponent 25.283.791,00 euros a l'aportació del Ministeri de Transports, Mobilitat i Agenda Urbana i 7.500.000,00 euros a l'aportació de la Generalitat Valenciana.  
Tenint en compte el dit límit de 87.125.787,00 euros, les sol·licituds que compleixen amb els requisits establits en la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, han de ser baremades per a establir quines es troben en disposició de ser ateses, tal com estableixen les bases que regulen la convocatòria, així com la quantitat màxima d'ajuda per municipi, de conformitat amb els seus habitants, i comprovar el compliment de les obligacions assenyalades en la Llei 38/2003, de 17 de novembre, general de subvencions.  
  
Huité. Realitzada la baremació conforme als criteris de valoració recollits en la base dotzena de la Resolució de 8 d'abril de 2022, les sol·licituds presentades han obtingut les puntuacions que es reflecteixen en la taula de l'annex I.  
Per tant, les sol·licituds que poden ser ateses segons la disponibilitat pressupostària són les reflectides en l'annex II, i s'indiquen en l'annex III aquelles sol·licituds per a les quals no hi hauria crèdit suficient.  
  
Nové. Atés que les sol·licituds de la convocatòria que ens ocupa superen àmpliament els imports de la dotació d'aquesta, en complir totes els requisits, i l'import addicional necessari és d'un total de 90.797.041,62 - (62.096.650,82 - del Ministeri i 195.079,80 - de la Generalitat) per a poder concedir-les totes, i davant l'oportunitat que es presenta amb els fons europeus Next Generation EU d'inversió en actuacions de regeneració urbana en barris vulnerables per tot el territori de la Comunitat Valenciana, des d'aquesta direcció general s'estan realitzant els tràmits necessaris per a ampliar la dotació de fons procedents del Ministeri i de la Generalitat, a fi de poder atendre la totalitat de les sol·licituds.  
  
Per això, fins que no es faça efectiva la tramitació d'aquesta ampliació de dotació de fons, únicament es podrà concedir fins a esgotar el crèdit disponible.  
Així mateix, en el moment que es materialitze aquesta ampliació de dotació, es podrà emetre una segona resolució amb la finalitat d'ampliar la concessió de les actuacions sol·licitades a l'empara de la convocatòria que ens ocupa i que no s'han pogut atendre inicialment en aquesta primera resolució.  
En cas que finalment no s'arribara a materialitzar aquesta ampliació de dotació en termini, s'haurà d'emetre una resolució de denegació de la concessió de les actuacions que no es pogueren atendre per falta de crèdit.  
  
  
Fonaments de dret  
Únic. Competència. D'acord amb el que s'estableix en la base tretzena de l'apartat primer de la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes del Programa d'ajuda a les actuacions de rehabilitació en barri del Pla de recuperació, transformació i resiliència 2021-2026, l'òrgan col·legiat, esmentat en l'antecedent huité, serà competent per a emetre la proposta de resolució de les ajudes regulades i convocades per a l'any 2022 mitjançant l'esmentada resolució.  
D'acord amb la proposta de resolució de l'esmentat òrgan col·legiat de data 2 de novembre de 2022, i amb la Llei 39/2015, d'1 d'octubre, del procediment administratiu comú de les administracions públiques i altra normativa de necessària i pertinent aplicació, resolc:  
  
  
Únic  
Concedir per un import total de 16.064.059,64 - (huitanta-quatre milions, set-cents vint-i-cinc mil onze euros, amb seixanta-quatre cèntims), corresponent 75.516.557,00 - (huitanta milions d'euros) amb càrrec al Ministeri de Transports, Mobilitat i Agenda Urbana que seran finançats amb càrrec a l'aplicació pressupostària 35.78.00.639.39.8 de la línia S1560000, «MRR Finançament de fons europeus 2021-2026 Rehabilitació a nivell de barri» del capítol VII dels pressupostos de la Generalitat 2022, més 4.725.011,64 - (quatre milions, set-cents vint-i-cinc mil onze euros, amb seixanta-quatre cèntims) amb càrrec a la Generalitat Valenciana, que seran finançats amb càrrec a l'aplicació pressupostària 25.19.79.309.28.1 de la línia S1566000, «Cofinançament d'actuacions en el marc dels fons europeus» del capítol VII dels pressupostos de la Generalitat 2022 amb l'aportació condicionada de la Generalitat d'aquesta línia, per a les ajudes del Programa d'ajuda a les actuacions de rehabilitació en barri del Pla de recuperació, transformació i resiliència 2021-2026, regulades mitjançant la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació en barri del Pla de recuperació, transformació i resiliència 2021-2026 i es procedeix a la seua convocatòria per a l'any 2022 (DOGV 9320, 19.04.2022).  
  
Aquesta concessió es correspon amb les sol·licituds que, ordenades segons la puntuació obtinguda aplicant els criteris d'adjudicació de les bases reguladores de les ajudes, tenint-se en compte els límits de l'ajuda total concedida pel Ministeri i Generalitat per municipi segons el seu nombre d'habitants segons la base huitena, apartat e de la Resolució de 8 d'abril de 2022, i havent comprovat que es compleixen les obligacions assenyalades en la Llei 38/2003, de 17 de novembre, general de subvencions, segons exigeix la base cinquena, sis de l'apartat primer de les bases reguladores de la present convocatòria, esgotarien la dotació disponible d'ajudes del Ministeri i Generalitat, que es recullen en el quadre de l'annex II.  
En relació amb la sol·licitud de l'Ajuntament de Gandia es fa constar que no havent-hi actualment crèdit suficient per a la totalitat de l'ajuda sol·licitada, s'atorga la subvenció amb càrrec als fons del Ministeri de Transports, Mobilitat i Agenda Urbana per import de 5.988.565,71 - que, sumats als 391.604,40 - que els poden correspondre amb càrrec a fons de la Generalitat Valenciana, resulta una quantitat d'ajuda total de 6.380.170,11 ?, inferior a la sol·licitada, al no existir una major disponibilitat pressupostària de fons procedents del Ministeri i ser la sol·licitud d'inferior puntuació.  
La concessió d'aquestes ajudes tindrà caràcter pluriennal d'acord amb l'indicat en el resolc segon, apartat primer de la convocatòria de la Resolució de 8 d'abril de 2022, per la qual es convoquen les ajudes, quedant amb la distribució que figura en l'annex IV de la present resolució.  
  
Contra la present resolució, que posa fi a la via administrativa, es podrà interposar potestativament un recurs de reposició davant el secretari autonòmic d'Habitatge i Funció Social, d'acord amb el punt dos de l'apartat primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la notificació, de conformitat amb el que s'estableix en els articles 123 i 124 i la disposició transitòria tercera, apartat c de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
  
València, 2 de desembre de 2022.- La directora general d'Habitatge i Regeneració Urbana: Elena Azcárraga Monzonís.